
 GRAD  SINJ
GRADONAČELNIK
KLASA: 363-01/16-01/36
URBROJ: 2175/01-03-16-1
Sinj,  25. studenoga 2016. godine

Na temelju članka 48. Zakona o lokalnoj i područnoj ( regionalnoj) samoupravi (NN br. 33/01,  60/01- vjerodostojno tumačenje, 129/05, 109/07, 125/08, 36/09, 150/11, 144/12, 19/13 i 137/15), članka 53. Statuta Grada Sinja (Službeni glasnik Grada Sinja broj 10/09 i 02/13), članka 4. i 28., sukladno stavku 1. i 3.  članka 2. Odluke o davanju u zakup javnih površina i neizgrađenog građevinskog zemljišta u vlasništvu Grada Sinja za postavljanje kioska, štekata, štandova, pokretnih naprava i dr. («Službeni glasnik Grada Sinja» broj 3/12), Obnašateljica dužnosti gradonačelnika Grada Sinja, Zamjenica gradonačelnika, Kristina Križanac, struč. spec. oec., dana 25. studenoga 2016. godine,  donijela je 

O D L U K U

o raspisivanju javnog natječaja za davanje u zakup kućica, u vlasništvu Grada Sinja za obavljanje ugostiteljske djelatnosti tijekom božićnih i novogodišnjih blagdana

I.

Daju se u zakup  kućice, dimenzije 3 m x 1, 7 m, površine 5,1 m2,, u vlasništvu Grada Sinja, za obavljanje  ugostiteljske djelatnosti, postavljene na slijedećim lokacijama: 


ULICA ŠETRALIŠTE ALOJZIJA STEPINCA

- kućica na lokaciji broj 1, lijeva strana ulice, počevši od Trga kralja Tomislava,   zona I, za obavljanje djelatnosti ugostiteljstva-hrane ((mesne prerađevine, slatkiši, kolači, bomboni, palačinke, uštipci i sl.) i pića:,

- kućica na lokaciji  broj 2, lijeva strana ulice, počevši od Trga kralja Tomislava,   zona I, za obavljanje djelatnosti ugostiteljstva-hrane ((mesne prerađevine, slatkiši, kolači, bomboni, palačinke, uštipci i sl.) i pića:,

- kućica na lokaciji  broj 3, lijeva strana ulice, počevši od Trga kralja Tomislava,,  zona I, za obavljanje djelatnosti ugostiteljstva-hrane ((mesne prerađevine, slatkiši, kolači, bomboni, palačinke, uštipci i sl.) i pića:,

- kućica na lokaciji  broj 4, lijeva strana ulice, počevši od Trga kralja Tomislava,,  zona I, za obavljanje djelatnosti ugostiteljstva-hrane ((mesne prerađevine, slatkiši, kolači, bomboni, palačinke, uštipci i sl.) i pića:,

                                                                                  II.
Kućice  postavljene na lokacijama iz točke I ove Odluke daju se u zakup u razdoblju od 6. prosinca 2016. godine do 6. siječnja 2017. godine.

III.

Početni iznos zakupnine za jedno prodajno mjesto iz točke I. Ove Odluke je 20,00 kuna/m2  dnevno.

IV

Natjecatelj  je  dužan  uplatiti na ime  jamčevine  iznos od 600,00 kuna po jednom prodajnom mjestu   u korist proračuna  Grada  Sinja, na  žiro račun - IBAN: HR362390001 1838900003 Grada Sinja otvoren kod HPB d.d.Zagreb, poziv na broj: HR68 7706-OIB, uz naznaku svrhe uplate: „Jamčevina za zakup  kućica za božićno novogodišnje blagdane“.

V

Pravo na sudjelovanje na ovom javnom natječaju imaju fizičke osobe-obrtnici, državljani Republike Hrvatske i pravne osobe registrirane u Republici Hrvatskoj

VI.

Natječaj će se provesti prikupljanjem pisanih ponuda.

Pisane ponude  na ovaj natječaj podnose se u zatvorenoj omotnici s naznakom „Javni natječaj za davanje u zakup  kućica –ne otvarati“ na adresu: Grad Sinj, Dragašev prolaz 24, 21 230 Sinj, i moraju biti zaprimljene u Gradu Sinju na dan 2. prosinca 2016. godine (petak), do 13 sati.

Ponuđena visina zakupnine za pojedinu kućicu postavljenu na lokaciji treba biti izražena u kunama.
Ponuda treba biti kompletna. Djelomične ponude neće se uzimati u obzir i neće se razmatrati.
Ponude stigle nakon roka neće se otvarati i bit će vraćene ponuđačima.

VII.

Ponuda mora sadržavati: 

- ime i prezime ponuditelja, njegovo prebivalište, OIB (za fizičke osobe), odnosno naziv tvrtke sa 

adresom sjedišta, OIB (za pravne osobe) i broj telefona radi kontakta, 

- preslik osobne iskaznice i dokaz o mogućnosti obavljanja oglašene djelatnosti ako je ponuditelj 

fizička osoba,
- presliku  rješenja  o  upisu  u  središnji obrtni  registar ili  presliku obrtnice,  ako je natjecatelj fizička osoba-obrtnik iz koje mora biti vidljivo da je natjecatelj registriran za djelatnost koja je oglašena, 

- presliku rješenja o upisu u sudski registar sa svim prilozima iz kojega mora biti vidljivo da je tvrtka registrirana za djelatnost koja je oglašena (za pravne osobe), 

-oznaku lokacije za koju se daje ponuda,

-opis djelatnosti koja bi se obavljala na pojedinoj lokaciji, 

- ponuđeni iznos  zakupnine za pojedinu lokaciju, 

- dokaz o izvršenoj uplati jamčevine za sudjelovanje na natječaju, 

- podatke o računu na koji se vraća jamčevina, u koliko njegova ponuda ne bude prihvaćena, 

- potvrda o izmirenju obveza prema Gradu Sinju izdanu od Upravnog odjela za financije Grada Sinja, 

- ponuditelj koji se  poziva  na pravo prvenstva  prema Zakonu  o  pravima  hrvatskih  branitelja iz 

Domovinskog  rata i članovima  njihovih  obitelji  dužan je priložiti  dokaz  o  utvrđenom  svojstvu 

branitelja temeljem kojega koristi pravo prvenstva za zasnivanje zakupa i uvjerenje da nije korisnik mirovine ostvarene na osnovu navedenog Zakona, te da nije ranije koristio to pravo. 

- podatke za potpisnika ugovora o zakupu lokacije. 

VIII.

Ponude će se javno otvarati u gradskoj vijećnici Grada Sinja, Sinj, Dragašev prolaz 24, dana 2. prosinca 2016. godine, u 13,30 sati. 

Otvaranju ponuda mogu pristupiti natjecatelji odnosno njihovi ovlašteni predstavnici uz predočenje valjane punomoći. 

IX.

Najpovoljnija ponuda je ona ponuda koja uz ispunjavanje uvjeta ovog natječaja sadrži i najviši 

ponuđeni iznos  zakupnine za pojedinu kućicu. 

Ako dva ili više ponuditelja  ponude isti iznos, temeljem kojeg su ostvarili pravo na sklapanje ugovora, između njih će se odabrati onaj koji ima duže vrijeme registriranu djelatnost na području Grada Sinja.

X.

Odluku o izboru najpovoljnije ponude donosi Gradonačelnik Grada Sinja. 

XI.

O rezultatu javnog natječaji ponuditelji će biti izvješteni na web stranici Grada Sinja: www.sinj.hr , odmah nakon što se poslije javnog otvaranja ponuda, istog dana donese odluka o izboru najpovoljnijeg ponuditelja.

 Odluka o izboru najpovoljnijeg ponuditelja će se objaviti  i na oglasnoj ploči Grada Sinja, a sve obavijesti mogu se dobiti u nadležnoj službi Grada Sinja, neposredno, na adresi Sinj, Dragašev prolaz 24/I, soba broj 49, i na broj telefona, u ponedjeljak 5. prosinca 2016. godine, tijekom radnog vremena.

XII

Najpovoljnijem natjecatelju uplaćena jamčevina uračunava se u zakupninu  za zakup kućice na lokaciji, a ostalim ponuditeljima uplaćena jamčevina se vraća na račun ponuditelja najkasnije  u roku od 45 dana od dana odabira najpovoljnijeg ponuditelja. 

Odabranim ponuditeljima koji odustanu od ponude jamčevina se neće vratiti.

XIII.

Pravo prvenstva za dodjelu  lokacije u zakup imaju osobe određene Zakonom o pravima  hrvatskih branitelja  iz  Domovinsko g rata  i  članovima  njihovih obitelji,  ako sudjeluju u javnom natječaju 

i udovolje uvjetima iz najpovoljnije ponude.

Prednost pri zakupu može se ostvariti jednokratno.                                                                                

XIV.

Zakupnik se sam obvezuje ishoditi odgovarajuće dozvole, ukoliko su posebnim propisima takve dozvole potrebne za obavljanje djelatnosti određene natječajem.

Zakupnik iz prvog stavka ove  točke je obavezan u cijelosti se pridržavati se propisa o higijeni hrane.                                                                          

XV.

Troškove ovjere potpisa kod javno bilježnika ugovora o zakupu lokacije snosi zakupnik.
                                                                                

XVI.

Gradonačelnik zadržava pravo neprihvaćanja nijedne ponude i pravo poništenja natječaja u bilo koje vrijeme prije zaključenja ugovora, bez ikakve odgovornosti prema ponuđačima i bez obaveze da obrazloži razloge svoje odluke. 

                                                                              XVII.

Dodatne obavijesti mogu se dobiti na tel: 021/708-624, od 12-15 sati svakog radnog dana.

    Obnašateljica dužnosti gadonačelnika
                 Zamjenica gradonačelnika:
                           Kristina Križanac struč. spec. oec.

   





                             _______________________

